Diari Oficial de la Generalitat Valenciana


Sumari del DOGV 6162, del 10-12-2009 (2009/14323)

DECRET 221/2009, de 4 de desembre, del Consell, pel qual es modifica la composició de la Comissió Interdepartamental de Relacions Externes.
-------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2009/12/04/221/dof/vci/html**

### Dades del document

Número de DOGV
:   6162

Data del DOGV
:   10-12-2009

Secció del DOGV
:   I. DISPOSICIONS GENERALS

Número del document
:   2009/14136


Data del document
:   04-12-2009

Organisme emissor
:   Conselleria de Justícia i Administracions Públiques

Tipus de document
:   Decret

Anàlisi jurídica

 Descriptors 

:   * Comissió Interdepartamental de Relacions Externes
    * reglament intern
    * política exterior
    * legislació

DECRET 221/2009, de 4 de desembre, del Consell, pel qual es modifica la composició de la Comissió Interdepartamental de Relacions Externes. [2009/14229]  
PREÀMBUL  
La Comissió Interdepartamental de Relacions Externes va ser creada pel Decret 3/2000, d'11 de gener, del Consell, per tal de coordinar i programar les diferents accions institucionals i activitats de la Generalitat en l'exterior. La seua composició va ser modificada mitjançant el Decret 153/2007, de 21 de setembre, del Consell.  
A fi d'adequar la composició d'esta Comissió Interdepartamental a la nova organització de la Generalitat, incloent-hi els titulars dels òrgans superiors i directius que, de conformitat amb les seues atribucions, duguen a terme actuacions de caràcter europeu o internacional, resulta convenient modificar l'esmentat decret respecte a la composició d'esta Comissió.  
En conseqüència, a proposta de la consellera de Justícia i Administracions Públiques, i amb la deliberació prèvia del Consell, en la reunió del dia 4 de desembre de 2009,  
DECRETE  
Article únic. De la modificació de l'article 3 del Decret 3/2000, d'11 de gener, del Consell, pel qual es crea la Comissió Interdepartamental de Relacions Externes  
Es modifica l'article 3 del Decret 3/2000, d'11 de gener, del Consell, pel qual es crea la Comissió Interdepartamental de Relacions Externes, el qual queda redactat de la manera següent:  
«1. La Comissió estarà integrada pels membres següents:  
a) President: el/la titular de la conselleria competent en matèria de relacions externes.  
b) Vicepresident: el/la titular de la secretaria autonòmica amb competències en matèria de relacions amb la Unió Europea.  
c) Vocals:  
1r. El/la titular de la secretaria autonòmica competent en matèria de cultura.  
2n. El/la titular de la secretaria autonòmica competent en matèria d'indústria.  
3r. El/la titular de la secretaria autonòmica competent en matèria d'agricultura.  
4t. El/la titular de la secretaria autonòmica competent en matèria de medi ambient, aigua, urbanisme i habitatge.  
5é. El/la titular de la secretaria autonòmica competent en matèria de turisme.  
6é. El/la titular de la secretaria autonòmica competent en matèria de solidaritat i ciutadania.  
7é. Un representant, amb rang de director general, de la Presidència de la Generalitat.  
8é. El/la titular de la direcció general competent en matèria de relacions externes.  
9é. El/la titular de la direcció general competent en matèria d'economia.  
10é. El/la titular de la direcció general competent en matèria d'internacionalització.  
2. Podrà ser convocat a les reunions de la Comissió qualsevol alt càrrec o personal especialitzat de l'administració de la Generalitat o dels seus organismes, entitats o empreses que en depenen, els quals actuaran amb veu però sense vot.  
3. El/la titular de la direcció general competent en matèria de relacions externes actuarà com a secretari de la Comissió».  
DISPOSICIÓ FINAL  
Única. Entrada en vigor  
El present decret vigirà l'endemà de la publicació en el Diari Oficial de la Comunitat Valenciana.  
València, 4 de desembre de 2009  
El president de la Generalitat,  
FRANCISCO CAMPS ORTIZ.  
La consellera de Justícia i Administracions Públiques,  
PAULA SÁNCHEZ DE LEÓN GUARDIOLA


Còpia Permalink ELI